GiliGold/VAD_KnessetCorpus huggingface dataset:
רן כהן: אני לא רוצה שייוצר מצב ממזרי שבו למי שהולך לקנות את הדירה – לא להתקין לו כי זה לא נכון ולא הוגן.
אבשלום וילן: עמיגור בבקשה.
יובל פרנקל: רן, להערה הקודמת שלך, בוודאי שזה לא רלוונטי אבל לצערי עוד לא עומדים בתור לקנות את הדירות במבצע הזה, הרבה פחות מבמבצעים הקודמים, אבל זה נושא לשיחה אחרת.
יובל פרנקל: אצלנו, על פי הקריטריונים יש 323 שזכאי לקבל דוד.
יובל פרנקל: 91 התקינו בעצמם.
יובל פרנקל: החברה התקינה 81.
יובל פרנקל: 68 נמצאים בהתקנה.
יובל פרנקל: יש 22 שלא מעוניינים.
יובל פרנקל: 56 לא מבוצע עקב בעיות של חובות, אם למישהו יש חובות לא מטפלים לו.
רן כהן: בהקשר לדברים אמר כרגע יובל פרנקל, החוק אומר במפורש שהדייר יכול לסרב, מתקינים רק על פי הסכמת הדייר.
רן כהן: אני אומר כדי שיהיה ברור מה מהות החוק.
דוד קשני: אלה שמסרבים כנראה מקבלים חשמל חינם.
יובל פרנקל: הערה נוספת.
יובל פרנקל: יש קושי גדול מאוד, הרבה יותר ממה שצפינו, אנחנו חשבנו שהחברות המספקות יעמדו בתור, יש פה אבטחת תעסוקה להרבה שנים.
יובל פרנקל: גם בתקופה הקרה שהייתה בינואר מרץ נתקלנו בעיכובים של חודשים באספקת הדודים.
יובל פרנקל: התוצאה של העיכובים האלה יצרה גם עיכובים כעת כך שאם תאמר לי שישחררו אלף דודים – יכולת הביצוע לא תלויה רק בחברות, היא תלויה ביכולת האספקה.
יובל פרנקל: היצרנים והמשק הישראלי, מסתבר, מאוד איטי בעניין הזה.
רן כהן: זו אחת המעלות של החוק שלא מניתי קודם, הוא גם נותן תעסוקה.
אבשלום וילן: יושב ראש פורום הדיור הציבורי, מר קשני, בבקשה.
דוד קשני: יש לי פה בעיה עם המספרים שקיבלתי עכשיו.
דוד קשני: אתם אומרים שיש בדיור הציבורי 60,000 דירות.
שרה צימרמן: כ-60,000 דירות.
דוד קשני: תפקחו את האוזניים היטב ותקשיבו לדברים שלי כי העברתי מכתב למבקר המדינה לפני חודש עם עורכת דין.
דוד קשני: סך הכל במדינה ניבנו 400,000 דירות מאז קודם המדינה.
דוד קשני: בשנת 98 היו 120,000 דירות.
דוד קשני: נמכרו 32,000 דירות.
דוד קשני: אני מגיע ל-88,000 דירות שצריכות להיות עכשיו במלאי.
דוד קשני: שלחתי מכתב למבקר המדינה, רציתי לדעת לאן נעלמו 38,000 דירות והנה מסתבר שכל החברות מוכרות דירות במכרזים ולא מוכרות את זה לדיירים.
דוד קשני: מוציאים מכרז, מוכרים דירה ולא נותנים את זה קודם לדיירים שמעוניינים לרכוש.
דוד קשני: זאת בעיה שצריך לחקור אותה.
דוד קשני: לגבי דודים, רבותי, אתם עושים צחוק מהדברים האלה.
דוד קשני: אדם מחכה כבר שנתיים.
דוד קשני: אני מציע שמשרד האוצר יעביר את כל הכסף ולא יעשו קונצים עם הכסף הזה.
דוד קשני: אני יודע שמשרד השיכון העביר לפני שנה 120 מיליון ₪ ממשרד השיכון למשרד האוצר כי היה להם עודף.
דוד קשני: הצענו עם העודף הזה תבנו דירות.
דוד קשני: דיירים מחכים, אין דירות במדינה, אין שום דבר.
דוד קשני: צריך להבהיר את העניינים האלה, גם של המכירה עושים בעיות וגם של התקנת דודים, עכשיו אנחנו רואים שעושים בעיות.
דוד קשני: צריך להפסיק עם הבירוקרטיה הזאת.
אבשלום וילן: דוד, עכשיו אנחנו לא יכולים לדון בעודפים תקציביים של משרד השיכון, זה לא הנושא.
אבשלום וילן: אני חוזר ואומר, יש פה משהו מאוד תמוה בהתנהלות.
אבשלום וילן: זה חוק שהכנסת כולה התלכדה סביבו.
אבשלום וילן: מבחני הביצוע בכל הכבוד, אני מבין שהייתה קרה והייתה בעיה של מחסור זמני וכל זה דברים טבעיים אבל העובדה היא שמרגע ההחלטה ועד שמחליטים להיכנס לקצב ביצוע לוקח כל כך הרבה זמן וכל כך הרבה הסברים.
אבשלום וילן: כולו דודי שמש.
אבשלום וילן: מה היה כשצריך במלחמת לבנון השנייה להגיע לתוצאות?
אבשלום וילן: זה משהו בפילוסופיה של החיים פה שמוכרח להשתנות מהיסוד.
אבשלום וילן: החלטות מבצעים, ומשרתי ציבור תפקידם אחד: אני קם בבוקר ושואל את עצמי, מה עשיתי היום כדי לעשות את הדברים יותר טוב בכל המישורים.
אבשלום וילן: בשביל זה נבחרתי.
אבשלום וילן: כך אני מצפה ממנהל חברה, כך אני מצפה מאיש משרד השיכון, מאיש משרד האוצר.
אבשלום וילן: אתה אינך מנהל את המדינה.
אבשלום וילן: מקבלי ההחלטות קבעו, תפקידך למצוא את מקורות המימון ולהבטיח אותם שיהיו בצורה הוגנת ונקייה.
אבשלום וילן: תפקיד משרד השיכון לבצע.
אבשלום וילן: מבחינה זאת יש החלטה לבצע.
אבשלום וילן: אם לא הצלחתי באותה שנה, לא מסיבות אובייקטיביות לא היו דודים ולא היה יבוא אלא בגלל בירוקרטיה, אם בחודש מרץ נתנו חודש – עד פסח היה צריך לקבל את זה.
אבשלום וילן: במאי, אחרי יום העצמאות היה צריך להוציא את זה לביצוע ולהחליט תאריך יעד שעד 31 לדצמבר העסק גמור כולל מדרגות כולל הכל.
אבשלום וילן: אם בשוק הפרטי מישהו לא היה עושה כך, כך לא היה בונה בית, לא היה מייצר מוצר – שלום, לא היו קונים ממנו, הוא היה פושט את הרגל.
אבשלום וילן: איך יכול להיות שבשירות הציבורי זה קורה?
אבשלום וילן: איפה הקריטריונים שלכם להצלחה?
אבשלום וילן: ליעילות?
אבשלום וילן: לתפוקה?
אבשלום וילן: לדעת שמילאתי את תפקידי כמשרת ציבור.
אבשלום וילן: בשביל זה משלמים לי?
אבשלום וילן: בשביל זה בחרתי בתפקיד.
אבשלום וילן: זה האני מאמין הבסיסי ביותר.
אבשלום וילן: ויום אחרי יום פה בוועדות.
אבשלום וילן: כל הזמן פה זה בשיטת השקשוקה.
אבשלום וילן: אנחנו צריכים לעבוד נכון.
אבשלום וילן: אנחנו מתלבשים פה לא על נושא גדול, לא על נושא ברומו של עולם אבל הוא אלגוריה איך דברים צריכים לא להתנהל במדינה מסודרת.
אבשלום וילן: אני לא מחפש פה אשמים.
אבשלום וילן: אני מציע לאדוני מציע החוק שנפנה למבקר המדינה, תבדקו את הנושא.
אבשלום וילן: זה כסף קטן, בצורה שמתוך כוונה חיובית שיידעו שאנחנו לא רק מחפשים שחיתויות אלא אנחנו מחפשים שדברים יזוזו בצורה מסודרת, מה שנקרא בסלנג "יתוקתקו למופת".
אבשלום וילן: זה מה שצריך לבדוק פה ואם לא אז להעיר הערות וללמוד לקחים ולהוציא את זה ועוד עשרות, אם לא מאות אלפי פרויקטים מסוג כזה לדרך.
רן מלמד: תודה לוועדה ולרן שהביא את הנושא הזה.
רן מלמד: אני חושב שלבוא ולפתור את זה באמירה שזה לא חוק מאוד חשוב, ונכון שהוא לא מאוד גדול תקציבית והוא אולי לא מספיק חשוב, אבל זה חוק שמשפיע על חיים של אנשים באופן מאוד ממשי.
רן מלמד: החיסכון בחשבונות חשמל כפי שהועבר לנו מחברת חשמל לאנשים שמשתמשים בדודי שמש הוא בין 200 ל-300 ₪ לחודש.
אבשלום וילן: רן, אתה לא צריך לשכנע אותי.
אבשלום וילן: אמרתי, ומקורות האנרגיה, וצריך לעבור לאנרגיה ירוקה ועליית מחירי הנפט בירידה, אין לי ספק שזה דבר ראוי וחשוב.
אבשלום וילן: אבל אתה יודע, על זה לא קמה ונופלת מדינה, מצד שני זו דוגמא נהדרת לדבר קטן שיכול לשנות קצת בחייהם של מאות ואלפי משפחות לאורך השנים ואין שום סיבה לא לבצע אותו ולמזמז אותו, זה הכל.
רן מלמד: שמעתי ממר פרנקל שבדיקה ל-6 נפשות או אפילו פחות עדיין לא נעשתה בצורה מעמיקה, אין עוד תקנות.
רן מלמד: נכנס עוד מעט לשנת 2009, יעברו 3, 4, 5, חודשים ולא נעבור במדרגה הזאת.
רן מלמד: אנחנו צריכים לשמוע פה מאוד ברור אמירה של משרד השיכון והאוצר שכל כסף שלא ישתמשו בו השנה שיש הזמנות חתומות אצל החברות המשכנות שאפשר יהיה להשתמש שלא תהיה בעיה.
רן מלמד: לטעמי לפחות זה לא נשמע מספיק ברור ושהתקנות יהיו.
רן מלמד: אני יכול להגיד לך שבדצמבר כשנחתמו התקנות הן היו כבר באוקטובר על שולחנו של שר השיכון חתומות, הן פשוט עוד לא עברו קדימה.
רן מלמד: שאלות שצריך לבדוק אותן.
אבשלום וילן: סיכמתי את הנושא הכספי, אמרה פה נציגת האוצר, אמרו נציגי משרד השיכון, הכסף שלא הוצא בשנה 2008 יועבר לשנת 2009 על פי חוק, הם כבר בוצעו.
אבשלום וילן: שמעתי גם את נציגי החברות שתהיה התקדמות עד סוף השנה.
אבשלום וילן: אני מציע לאנשי משרד מבקר המדינה לבדוק את הסוגיה.
אבשלום וילן: אני מקווה מאוד שעד שהם יבדקו נראה שקצב הביצוע נכנס לתלם ובאמת בתחילת 2009 זה יימשך ויהיה להם רק דברים טובים להגיד על הפרויקט בעקבות הדיון.
אבשלום וילן: אם לא, מה שצריך לתקן תיקון יתוקן.
אבשלום וילן: אני חושב שבאמת מן הראוי לבדוק.
אבשלום וילן: איננו מחפשים אשמים, אנחנו מחפשים דרכי ביצוע תקינות כך שפרויקט בסדר גודל כל כך גדול, כל כך קשה - יבוצע.
אבשלום וילן: זה כל הסיפור.
אבשלום וילן: בסך הכל יש החלטת כנסת, יש דיירים, יש דירות, יש כאלה שקנו, הכל הוצג.
אבשלום וילן: מדוע בכל אופן לוקח מרגע העברת החוק ועד שזה מגיע שנתיים?
אבשלום וילן: זו שאלה שצריך להתמודד איתה פעם אחת.
אבשלום וילן: אני חושב שיהיה מאוד מעניין ללמוד את זה.
אבשלום וילן: אני משוכנע מראש שכולם עם כוונות טובות.
אבשלום וילן: מה שאמרתי קודם מבחינת הפילוסופיה, האם כשאני קם בבוקר אני רוצה לראות את הדברים האלה זזים ואני עושה את הכל כדי לשחרר חסמים, לדחוף את זה קדימה, קובע תאריכי לוח זמנים מפורים התחלנו, בפסח אישרנו וכו'.
אבשלום וילן: אם כך אנחנו פונים למבקר ומבקשים בדיקה.
אבשלום וילן: נציג המבקר, בבקשה.
בועז ענר: שני נושאים עולים פה, אנחנו שוקלים אחד מהשניים.
בועז ענר: אחד זה בהרחבה, מעבר לנושא הזה, סדרי עיצובם וביצועם של חוקים כי זה לא המקרה היחיד שיש חוק ומהחוק עד לביצוע יש ת"ק פרסה ועולות שאלות למה במקרה הספציפי הזה ובמקרים נוספים.
בועז ענר: זה חתך אחד אפשרי.
בועז ענר: חתך אחר, שוב בהרחבה, זה סדרי התחזוקה של הדיור הציבורי וזה עשוי לכלול עוד נושאים.
בועז ענר: אנחנו נשקול אחד מהשניים.
בועז ענר: שניהם כנראה חוצים אותה תלונה, אותו אירוע אבל אחד מהשניים כנראה נבדוק.
אבשלום וילן: ישנה רק בקשה אחת כי אחרת נפנה למבקר מדוע לקח שנתיים עד שבדקנו.
אבשלום וילן: תודה, הישיבה נעולה.
מיכאל איתן: שלום, אני פותח את ישיבת הוועדה.
מיכאל איתן: הישיבה הזו נועדה לבדוק ולוודא שוועדת הבחירות המרכזית הפנימה את הלקחים של הדוח הקודם, שכתב מבקר המדינה.
מיכאל איתן: אנחנו רוצים לוודא, שאנחנו לא נמצא את עצמנו במערכת הבחירות הנוכחית בדיוק באותה סיטואציה ושאפשר יהיה להגיד: תראו את הדוח הקודם, תשכפלו אותו ותקבלו את הדוח הנוכחי.
תמר אדרי: ועדת הבחירות מתייחסת לדוחות מבקר המדינה.
תמר אדרי: גם הפעם התייחסנו לדוח, ואני רוצה לומר מה נעשה.
תמר אדרי: בנושא המחשוב – פרויקט הדמוקרטיה הושלם.
תמר אדרי: מערכת הבחירות הזו תנוהל על ידי תוכנות המחשוב, תוכנת דמוקרטיה.
תמר אדרי: העירו בנוגע להצטיידות.
תמר אדרי: הוכן נוהל עבודה לבקרה.
תמר אדרי: כלומר, אנחנו אומרים מה אנחנו צריכים, איך ננהל את הבקרה על הציוד שהתקבל בוועדות האזוריות.
תמר אדרי: זה ירוכז, יש נוהל.
תמר אדרי: בנוסף, נכתב נוהל למקרה בו יהיה צורך במחשוב נוסף.
תמר אדרי: נקבע איך מבקשים, ומה התהליך שיהיה.
תמר אדרי: בנושא אבטחת מידע – אנחנו פנינו לרא"ם-רשות אבטחת מידע.
תמר אדרי: אנחנו לא גוף מונחה לפי חוק על ידם, אבל ביקשנו את העצה שלהם.
תמר אדרי: הם נתנו לנו ייעוץ במהלך פיתוח הפרויקט, ואני מקווה שניעזר בהם גם בבחירות.
תמר אדרי: בנושא של הפקת לקחים – סיכמנו את כל הלקחים.
תמר אדרי: קיימתי דיון עם מנהל יחידה.
תמר אדרי: בנוסף, תיקנו כמה דברים.
תמר אדרי: מליאת ועדת הבחירות נתבקשה לאשר טיפול בתקנות במספר טפסים כתוצאה מהלקחים.
תמר אדרי: אני מקווה, שזה יאושר היום.
תמר אדרי: אנחנו מתכוונים להפיק לעיוורים מידע על הבחירות.
תמר אדרי: הוכן נוהל של לינה בבתי מלון.
תמר אדרי: כאשר יתחיל הצוות לעבוד, אני מתכוונת להעביר לכל מנהל יחידה או מטה את הלקחים שבחלק שלו, שישים לב ויראה מה אפשר לתקן ובמה אפשר לבצע שינויים תוך כדי הפעילות.
תמר אדרי: לגבי אנשים עם מוגבלות – כחלק מהפקת לקחים אנחנו הצענו לכנסת לתקן תיקון בחוק.
תמר אדרי: החוק קובע מספר מקומות קלפי.
תמר אדרי: בכל קלפי כזו יש מזכיר נוסף על מנת לאפשר לאנשים לנהל את ההצבעה איתם.
תמר אדרי: ביקשנו זאת, אבל לא הספיקו לדון בזה בכנסת.
תמר אדרי: ביקשנו, שאם יש מקום נגיש ויש בו ריכוז של כמה קלפיות יו"ר ועדת הבחירות יהיה רשאי להחליט שמקום הקלפי יהיה מוגדר מבחינת עוד מזכיר.
תמר אדרי: החוק הזה נמצא בוועדת חוקה, אבל לא תוקן.
תמר אדרי: לגבי העסקת עובדים – התייחסנו לנושא והוכן תקן של משרות מפורט.
תמר אדרי: יש לנו ספר תיאורי תפקיד.
תמר אדרי: היו הערות על נושא של העסקת עובדים.
מיכאל איתן: עוד מעט יבוא אבי, ואנחנו נדבר איתו על כך.
תמר אדרי: אני מדברת באופן כללי כעת.
תמר אדרי: אנחנו לא ידענו שהבחירות תתקיימנה עכשיו.
מיכאל איתן: איך לא ידעתם?
תמר אדרי: גם אתה ביום חמישי לפני שבועיים עוד לא ידעת שתתקיימנה בחירות.
מיכאל איתן: אני לא ערובה.
מיכאל איתן: תמיד שואלים: מי האחרון לדעת?
תמר אדרי: גם בתקופה שיש חשד לבחירות אנחנו לא עושים כלום, כדי שלא יגידו שאמרו לוועדת הבחירות משהו.
תמר אדרי: יש לנו מבנה ארגוני, וגם מבנה ארגוני של הוועדה האזורית.
תמר אדרי: השנה יופעלו שעוני נוכחות עובדים בכל הוועדות האזוריות, בכנסת ובממ"ן.
תמר אדרי: בנוסף, הכנו טופס הערכת עובדים שימולא בסוף מערכת הבחירות.
תמר אדרי: בנוגע לקרבת משפחה – סיכמנו שלא יועסקו בוועדת הבחירות בתקופה של ה-3 חודשים, לא בוועדה המרכזית ולא בוועדות האזוריות, קרובי משפחה.
תמר אדרי: כל עובד שיתקבל לעבודה יצטרך למלא טופס הצהרה על קרבת משפחה.
תמר אדרי: בדקנו גם את הנושא של תקן ומכסת שעות, ובנינו תחשיב חדש.
תמר אדרי: אני מקווה, שאנחנו צודקים.
תמר אדרי: אם זה יהיה פחות מדי, תהיה אפשרות לתקן את זה.
תמר אדרי: צריך תמיד לקחת בחשבון לא רק את מספר מקומות הקלפי, אלא גם את השטח, התנאים הפיזיים, התקופה בה זה מתבצע וכו'.
תמר אדרי: לעניין מזכירי ועדות קלפי ותעריפי שכר – היתה הערה שפקידי הקבלה שמקבלים בליל הבחירות את התוצאות נלקחים מקרב אלה שמתאימים להיות מזכירים ולא ניתן שכר שונה.
תמר אדרי: למרות שהם עבדו פחות שעות, הם קיבלו את אותו שכר.
מיכאל איתן: אבל הם עבדו בלילה.
תמר אדרי: אבל עדיין הם עבדו פחות שעות.
תמר אדרי: אנחנו עשינו תעריף נפרד.
מיכאל איתן: אבל הם עובדים בלילה.
מיכאל איתן: הם מקבלים את הקלפיות בשעה 01:00-02:00 בלילה עד הבוקר.
תמר אדרי: אני מדברת על הפקידים שלנו.
תמר אדרי: הם עובדים משעה 08:00 בערב עד 03:00 לפנות בוקר, ולא כמו מזכיר שעובד מ-06:00 בבוקר עד 03:00 לפנות בוקר.
מיכאל איתן: למה מזכיר עובד עד 03:00 לפנות בוקר?
תמר אדרי: עד אשר הוא מביא את התוצאות.
תמר אדרי: מסיימים לספור את הקולות, הוא בא לוועדה אזורית, מוסר את התוצאות.
מיכאל איתן: את הקלפיות סוגרים בשעה 22:00.
תמר אדרי: אבל לוקח זמן עד שמסיימים לספור ועד שהולכים לוועדה האזורית.
תמר אדרי: אני רוצה לציין, שעשינו הפרדה בין התעריף הניתן למזכיר ובין התעריף הניתן לפקיד הקבלה.
תמר אדרי: לגבי גיוס עובדים – גם את השאלה הזו בחנו.
תמר אדרי: הנושא הזה סוכם עם השופט כבר באוגוסט.
תמר אדרי: סוכם שיובא לנשיאות, אבל היתה פגרה.
תמר אדרי: עכשיו אנחנו לפני בחירות, אבל זה היה מתוכנן קודם.
תמר אדרי: אנחנו מתבססים על עובדים קבועים ובעלי ניסיון.
תמר אדרי: כשיהיה צורך למנות מנכ"ל, הוא ימונה על ידי נשיאות ועדת הבחירות, כמו שממונה מזכיר הכנסת.
תמר אדרי: לגבי יתר העובדים – העובדים יאותרו על ידי ועדה, שחבריה יהיו מנכ"ל הוועדה, היועץ המשפטי ועוד מישהו מחברי הצוות הקבוע שלא נושא במשרה.
מיכאל איתן: מתוך מה את קוראת עכשיו?
תמר אדרי: ממה שאני הכנתי.
תמר אדרי: לדווח לכם.
מיכאל איתן: אבל מה קראת עכשיו?
תמר אדרי: את ההמלצות שאנחנו נביא היום לנשיאות בעניין ההערות לגבי גיוס עובדים.
תמר אדרי: התייחסנו לנושא הזה, וזה מה שאנחנו הולכים להביא היום לנשיאות.
מיכאל איתן: לגייס עובדים מתוך עובדי הכנסת?
תמר אדרי: אני מדברת על גיוס עובדים בכלל למערכת הבחירות.
תמר אדרי: יש צוות קבוע של מנכ"ל ועוד מספר קטן של עובדים.
תמר אדרי: את הצוות הזה לא יגייסו מתוך עובדי הכנסת, אלא מאיפה שירצו.
מיכאל איתן: את אומרת שצריך לגייס עובדים.
מיכאל איתן: על איזה עובדים מדובר?
תמר אדרי: אני מסבירה.
תמר אדרי: חילקנו את זה לכמה קבוצות.
תמר אדרי: עכשיו דיברתי על הצוות הקבוע.
מיכאל איתן: האם עכשיו אתם מחפשים עובדים לצוות הקבוע?
תמר אדרי: האם אתה רוצה שנדבר רק על מה מחפשים עכשיו?
מיכאל איתן: אני רוצה לדעת מה קורה עכשיו.
תמר אדרי: עכשיו אנחנו מתבססים על יחידת המילואים.
מיכאל איתן: תחכי עם הנושא הזה.
מיכאל איתן: אני רוצה קודם כל לנקות את השולחן עם הנושאים האחרים.
תמר אדרי: אני רוצה לסיים לומר מה עשינו עד כה.
תמר אדרי: אנחנו החלטנו לנסות להקים מאגר מדריכים.
תמר אדרי: אנחנו פנינו לנציבות שירות המדינה, וקיבלנו שמות של אנשים שעוסקים בנושא הדרכה בשירות המדינה.
תמר אדרי: פנינו אליהם, והצענו להם להציע לנו מועמדות.
תמר אדרי: אנחנו מתכוונים לראיין אותן, ומתוכם למנות מדריכים שידריכו בפועל בבחירות.
מיכאל איתן: האם אתם מעלים לאינטרנט את חומר ההדרכה הזה?
תמר אדרי: זה היה כבר בבחירות הקודמות.
מיכאל איתן: כלומר, בעלי התפקידים יוכלו לקרוא באינטרנט מה כולל תפקידם.
תמר אדרי: יש גם את הסרט.
מיכאל איתן: כלומר, כל אחד יוכל להיכנס לאתר ולהוריד זאת.
תמר אדרי: זה כבר היה בבחירות הקודמות.
תמר אדרי: גם היתה לנו לומדה, שגם היא נמצאת באינטרנט.
תמר אדרי: לגבי גיוס של מזכירים – יש לנו נוהל.
תמר אדרי: אנחנו נפרסם מודעה בעיתונות שאנחנו מזמינים אנשים להתנדב לתפקיד הזה.
מיכאל איתן: כמה מקבלים עבור ההתנדבות הזו?
תמר אדרי: 1,700 שקלים.
מיכאל איתן: לא רע.
מיכאל איתן: התנדבות נאה.
קריאה: זה על 15 שעות.
תמר אדרי: זה לא 15 שעות.
תמר אדרי: זה יותר.
תמר אדרי: זה כולל לבוא להדרכה בת 5 שעות.
מיכאל איתן: חבל שתספרו את השעות.
מיכאל איתן: יש אנשים שמרוויחים את זה בחצי חודש.
תמר אדרי: אני לא חושבת שזה העניין פה.
תמר אדרי: בכל אופן, יהיה ראיון קבלה לכל אחד.
תמר אדרי: המועמדים יתבקשו גם למלא הצהרה בעניין קרבת משפחה.
מיכאל איתן: גם מזכירים.
תמר אדרי: זו קצת בעיה.
תמר אדרי: אבל אנחנו נבקש מהם למלא את הטופס.
תמר אדרי: אנחנו לא חושבים שיש מניעה שלמזכיר שעובד בוועדה המרכזית תהיה בן או בת שגרים בצפת, עונים לדרישות של מזכיר קלפי ועברו קורס בהצלחה.
מיכאל איתן: את לא מבינה את העניין הזה.
מיכאל איתן: הבעיה היא לא החשש מפני כך שמאחר ומדובר בבן שלו, הוא לא ימלא את התפקיד כהלכה.
מיכאל איתן: זאת לא הבעיה.
מיכאל איתן: הבעיה היא שמדובר בעבודה התנדבותית ויש הרבה מתנדבים, ולהרבה מתנדבים שרוצים לתרום למען המדינה אומרים ללכת הביתה.
מיכאל איתן: הם נפגעים.
מיכאל איתן: אנחנו רוצים שיהיה צדק, כי הכל רק התנדבות כמובן.
תמר אדרי: יש דוגמא נוספת.
תמר אדרי: נניח שיש אב בית של בית ספר בו מתקיים הקלפי, ויש לו קרוב-רחוק שעובד באזור אחר.
תמר אדרי: למה זה אפשרי, ומי שמתאים להיות מזכיר לא יוכל להיות מזכיר?
מיכאל איתן: היתה תחושה שמשום שזה זמני, משום שיש אילוצים וזה נוח לכולם, זה יתכן.
מיכאל איתן: מצאו המון מקרים של קרבת משפחה, כמו בנמל אשדוד.
מיכאל איתן: זו תופעה שמערכת השלטון ומערכת אכיפת החוק מנסה לצמצם את מימדיה.
מיכאל איתן: אמרו שצריך לטפל בזה.
מיכאל איתן: ביקורת המדינה מצאה מקום להעיר על כך.
מיכאל איתן: זה לא בא סתם.
מיכאל איתן: באה ביקורת המדינה באה ואמרה שצריך לטפל בתופעה הזו.
תמר אדרי: אנחנו מטפלים בה.
מיכאל איתן: כאשר אומרים קרבת משפחה, אין הכוונה לכל מקרה.
מיכאל איתן: קרבת משפחה מוגדרת בחוקים שונים.
מיכאל איתן: במקרים שלנו נקבע מהי קרבת משפחה.
מיכאל איתן: נדמה לי שמדובר עד דרגת בן דוד.
קריאה: קרבה ראשונה.
מיכאל איתן: קבעתם יותר מקרבה ראשונה.
חנה יזרעלוביץ: אנחנו קבענו לפי מה שקבוע בתקשיר.
מיכאל איתן: זה יותר מקרבה ראשונה.
מיכאל איתן: קרבה ראשונה זו המשפחה הגרעינית.
מיכאל איתן: סב לא כלול.
קריאה: סב כלול, וכך גם דוד.
מיכאל איתן: לרבות מאומצים.
מיכאל איתן: אני מכיר את הסעיף.
בועז ענר: שיעור קרובי המשפחה בוועדות אזוריות היה עד 50%.
בועז ענר: התשובה של צפת ותל אביב היא לא בדיוק מסבירה את ה-50% האלה.
מיכאל איתן: תמי, הוא אומר שבוועדות אזוריות מסוימות היה שיעור של 50% קרבת משפחה.
תמר אדרי: אני לא רוצה לחזור לנושא הזה, כי אנחנו דיברנו על זה.
תמר אדרי: אנחנו קיבלנו את זה, הפנמנו את זה.
תמר אדרי: כעת יש לנו נוהל.
תמר אדרי: כולם ימלאו טופסי קרבת משפחה.
מיכאל איתן: תמי, תודה רבה.
תמר אדרי: אני חושבת, שהשתדלנו.
תמר אדרי: כרגע הוקדמו הבחירות, ומהיום להיום אני צריכה להקים צוות.
מיכאל איתן: אני לא מקבל את זה.
מיכאל איתן: אני כל פעם מתווכח איתך על זה.
מיכאל איתן: בבריטניה מכינים בחירות ל-60,000,000 איש בתוך שבועיים.
תמר אדרי: על זה אנחנו לא מתווכחים.
מיכאל איתן: לנו יש כאן משאבים כמעט ללא הגבלה.
מיכאל איתן: אתם נמצאים כאן 4 שנים על מנת להכין את זה.
תמר אדרי: הכל ערוך ומוכן, אבל הצוות צריך לקום.
מיכאל איתן: גם לגייס צוות וגם לקיים בחירות בתוך 90 יום זו לא משימה בלתי אפשרית כאשר יש מערך מוכן, כאשר השלד בנוי, כאשר אתה מתוקצב ויש לך יכולות.
מיכאל איתן: יש מאגר ואתם משלמים משכורות ענק, שכל אחד מת להגיע לזה.
מיכאל איתן: 1,700 שקלים ליום זה לא מעט.
מיכאל איתן: הבעיה היא לא שיש חוסר כוח אדם, אלא שיש עודף.
מיכאל איתן: בתנאים האלה, לשמוע את המשפט "ברגע האחרון" זה לא מקובל.
תמר אדרי: לא דיברתי על המזכירים בכלל.
מיכאל איתן: זה לא הרגע האחרון.
מיכאל איתן: 90 יום זה המון זמן.
תמר אדרי: לא דיברתי על המזכירים, אלא על אלה שמתחילים בארגון.
מיכאל איתן: לבחירות בישראל צריך להיערך מקסימום בתוך 45-50 יום.
מיכאל איתן: אנחנו אוהבים כל כך את הבחירות האלה, אז לפחות נעשה את זה יותר קצר.
מיכאל איתן: המדינה מושבתת.
מיכאל איתן: אתם לא מבינים מה קורה.
מיכאל איתן: אסון בינלאומי.
מיכאל איתן: כל המדינה לא מתפקדת.
מיכאל איתן: כל פעם עושים בחירות, נבחר ראש ממשלה, ועוד פעם מגיעים לאותו מצב.
מיכאל איתן: אני לא מבין מה קורה.
מיכאל איתן: אם יש בחירות, שלושה חודשים אי אפשר לעשות כלום.
מיכאל איתן: הכנסת לא עושה, כי אנחנו הולכים עכשיו לפריימריז.
מיכאל איתן: אי אפשר לעשות כלום עכשיו.
מיכאל איתן: הממשלה לא יכולה לעשות כלום.
מיכאל איתן: אפילו שופט אי אפשר למנות.
מיכאל איתן: שלושה חודשים לא ימנו עכשיו שופטים, והם מחכה למשפט.
מיכאל איתן: אין משפט, יש תורים וכולם מחכים.
מיכאל איתן: למה מחכים?
מיכאל איתן: שיעשו בחירות.
מיכאל איתן: מה יהיה אחרי הבחירות?
מיכאל איתן: אחרי כמה חודשים, שנה או שנתיים, עוד פעם יהיו בחירות.
מיכאל איתן: זו לא אשמתך.
תמר אדרי: זה גם לא קשור אלי.
תמר אדרי: אפשר לתקן את הבחירות, ולקיים בחירות ביומיים.
תמר אדרי: אנחנו מקיימים את הבחירות לפי החוק הקיים.
מיכאל איתן: את הביטוי הזה אני גם שמעתי, עם כל הכבוד לך.
מיכאל איתן: כל פעם שבאים הפוליטיקאים את אומרת, שאת לא יכולה לקיים בחירות בפחות מ-90 יום.
תמר אדרי: זה החוק.
מיכאל איתן: זה לא בגלל החוק.
מיכאל איתן: זה בגלל שאת אומרת לאנשים, שבפחות מ-90 יום אי אפשר לקיים בחירות.
מיכאל איתן: את אומרת, שלא תצליחו להיערך ויהיה בלגן.
מיכאל איתן: פעם קיימתם בחירות תוך 60 יום ולא היה שום פגם.
מיכאל איתן: אתם כל הזמן מבקשים 90 יום.
מיכאל איתן: אני מעריך את עבודתך.
מיכאל איתן: אני יודע שאת ביצעת את הבחירות ללא דופי.
מיכאל איתן: היתה עלייך ביקורת לא קלה, אבל ביצעת את הבחירות וזה עומד לזכותך.
מיכאל איתן: מצד שני, כאשר אני מעריך את עבודתך, ואני מסתכל עליה מהיום שנכנסת לתפקיד, אם הייתי רוצה לתת לך צל"ש הייתי אומר:
מיכאל איתן: במשך תפקידה בנתה מערך שבישראל ניתן לקיים בחירות תוך 60 יום ולא בתוך 90 יום.
מיכאל איתן: אצלך זה בדיוק הפוך.
תמר אדרי: אבל זה לא בגללי.
יצחק וקנין: מה אתם רוצים ממנה?
יצחק וקנין: החוק אומר לה 90 יום.
מיכאל איתן: דוד, כמה שנים היית חבר ועדת הבחירות?
מיכאל איתן: לי זה משנה.
יצחק וקנין: אתה צריך לשים את הסד.
יצחק וקנין: הכנסת קבעה 90 יום.
מיכאל איתן: דוד, עם כל הכבוד לך.
יצחק וקנין: מה אתה רוצה ממנה?
מיכאל איתן: אני יודע מה אני רוצה ממנה.
יצחק וקנין: תקבע 60 יום, היא תקיים בחירות תוך 60 יום.
מיכאל איתן: זה פשטני.
מיכאל איתן: אני לא יכול לקבוע 60 יום וכאשר תבוא הצעת החוק, תמי תגיד שהם לא מסוגלים לבצע בחירות תוך 60 יום.
יצחק וקנין: החוק קובע 90 יום.
מיכאל איתן: אני אומר לך שהחוק הוא תוצאה של זה.
יצחק וקנין: אבל אתה צריך לשנות אותו, ולא היא.
מיכאל איתן: אבל אם היא אומרת שזה בלתי אפשרי, אז אף אחד לא יחוקק את החוק הזה.
מיכאל איתן: אתה לא מבין.
יצחק וקנין: כאשר הכנסת רוצה משהו, אף אחד לא קובע.
מיכאל איתן: אף אחד כאן לא יחוקק חוק, כאשר המערכת שצריכה לבצע אותו אומרת שהיא לא תעמוד בו.
מיכאל איתן: האם אתה לא מבין את זה?
תמר אדרי: בדיונים של הוועדה המשותפת לעניין משאל עם דובר על 45 יום.
תמר אדרי: אנחנו ישבנו והצענו לתקן את לוחות הזמנים של החוק כך שאפשר יהיה לקיים זאת תוך 45 יום, למרות שאמרנו שעדיפים 60 ימים.
תמר אדרי: זה תלוי בחוק.
מיכאל איתן: זה לא כרגע הנושא לדיון, אבל אני חוזר ואומר שמדינת ישראל צריכה להיערך כמו בריטניה.
מיכאל איתן: 60,000,000 איש הולכים תוך פרק זמן של כמה שבועות לבחירות.
מיכאל איתן: האם אנחנו פחות מוכשרים מהם בארגון?
מיכאל איתן: האם אנחנו יותר אנשים?
מיכאל איתן: צריך לשנות גם את שיטת הממשל.
מיכאל איתן: יש הרבה דברים שצריך לשנות, אבל בחוליה הקטנה הזו לפחות שהבחירות יהיו יותר מהירות והמדינה תחזור למסלול תקין ולא לאנרכיה.
בועז ענר: עלתה הערה לגבי שכירת שירותי מחשב, שהם במחירים גבוהים הרבה יותר מאשר הרכישה עצמה.
בועז ענר: היה מרכז מידע שההתקשרות איתו היתה יקרה יותר מהתקשרות של משרד הפנים.
תמר אדרי: עכשיו אנחנו עובדים במערכת דמוקרטיה.
תמר אדרי: בדקנו את העלות של עמדת עבודה לפי מחירי חשכ"ל, לפי המכרז.
תמר אדרי: היום עמדת עבודה היא יותר זולה.
תמר אדרי: אנחנו עובדים לפי המכרז.
תמר אדרי: בהצעת התקציב יהיה חיסכון של לפחות 4,000,000 שקלים.
מיכאל איתן: אני רוצה להזכיר, שמי שביצע בעבר את העבודה היה המל"מ.
תמר אדרי: גם עכשיו.
תמר אדרי: הם השתתפו במכרז.
תמר אדרי: היו 4-5 הצעות, ושלהם ההצעה היתה הזולה ביותר.
מיכאל איתן: אחד מהדברים האבסורדים שהיו בדוח, היה שבעד שכירת מחשב לשלושה חודשים שולם סכום גדול פי 5 מהמחיר שהיה משולם לפי אותו חוזה של דמוקרטיה.
מיכאל איתן: מבקר המדינה ערך השוואה בין שכירת מחשב לרכישת מחשב חדש, ונמצא שמחיר השכירות היה פי 3 גבוה ממחיר רכישה.
מיכאל איתן: אני קיבלתי הסבר, שיש הבדל בין רכישת מחשב לבין שכירת מחשב הכולל שירות, תחזוקה ואחריות.
מיכאל איתן: עדיין הפערים הם גדולים.
תמר אדרי: אני מציעה ללכת קדימה.
תמר אדרי: זה היה אז.
תמר אדרי: היום אנחנו הולכים לפי המכרז החדש.
תמר אדרי: יש מחיר לעמדה.
תמר אדרי: בדקנו מה היה המחיר אם היינו קונים או לוקחים מחברה אחרת, ומצאנו שזה היה יותר יקר.
מיכאל איתן: אנחנו מודים לך.
מיכאל איתן: אנחנו מודים על התיקונים, ואנחנו מעריכים את הדוח שאת נותנת לנו.
מיכאל איתן: אנחנו מאחלים לך בהצלחה, כי זו הצלחה של כולנו.
מיכאל איתן: את יכולה למסור את זה גם לצוות העובדים.
מיכאל איתן: לפני שנפרד, אנחנו רוצים לשמוע את הדוח של הכנסת לגבי העובדים.
מיכאל איתן: את תוכלי להגיב אם יהיה צורך.
תמר אדרי: אין לנו בעיה עם הכנסת.
אבי בלשניקוב: מכובדי אדוני יו"ר הוועדה, חברי הוועדה ומוזמנים, אנחנו בשנתיים וחצי האחרונות קיימנו מספר רב של פגישות עם אדוני, חבר הכנסת שלקח את סוגיית ועדת הבחירות המרכזית לכנסת תחת חסותו.
מיכאל איתן: לא תחת חסותו, אלא בסדר היום שלו.
תמר אדרי: אני אומרת: היחיד שהרים את הכפפה.
אבי בלשניקוב: היחיד שהרים את הכפפה.
אבי בלשניקוב: אפשר גם להגיד, שאתה הכי ותיק שם וגם הכי מבין שם.
אבי בלשניקוב: מותר גם להגיד את זה.
אבי בלשניקוב: בכל מקרה, אנחנו ככנסת הפנמנו היטב את כל ההערות של מבקר המדינה.
אבי בלשניקוב: הפנמנו, תיקנו וקיימנו.
אבי בלשניקוב: כל ההנחיות שהוצאו הן בהתאם להנחיות ולהערות של משרד מבקר המדינה, שאנחנו ככנסת מאוד ברכנו עליהן.
אבי בלשניקוב: אני הוצאתי חוזר לכל עובדי הכנסת, חוזר שחילקו לכם אותו לפני הישיבה.
אבי בלשניקוב: ביום שהוצאתי את החוזר שלחתי אותו באופן אישי למבקר המדינה לעיונו.
אבי בלשניקוב: החוזר הזה עולה בקנה אחד עם הנחיות שהוציא נציב שירות המדינה, מר שמואל הולנדר, כאשר ההנחיות שלי למנהל הכנסת לכוח אדם אומרות לא לחרוג מהנחיות נציב שירות המדינה וכללי המנהל התקין.
אבי בלשניקוב: אני קבעתי שתי קבוצות עיקריות של עובדים בכנסת.
אבי בלשניקוב: האחת היא קבוצת עובדים שלוקחת חופשה מהכנסת על פי הכללים, ועובדת לתקופה של חודש-שלושה חודשים בוועדת הבחירות.
אבי בלשניקוב: באותה עת הם לא מקבלים מהכנסת שום דבר, למעט כל הזכויות הסוציאליות כמו פדיון ימי חופשה וכו', הכל בהתאם להנחיות נציב שירות המדינה.
אבי בלשניקוב: קבוצת עובדים שנייה, היא אותה קבוצת עובדים חיונית שאני לא יכול בלעדיהם והכנסת לא יכולה בלעדיהם.
אבי בלשניקוב: אני מבקש להזכיר לחברי הוועדה והמוזמנים, כי הכנסת ממשיכה לתפקד ככנסת.
אבי בלשניקוב: יש כאן כ-600 עובדים, ומתקיימים כאן דברים.
אבי בלשניקוב: זה שיש בחירות זה לא אומר שהכנסת חדלה מלעבוד.